ועדת הכספים, כנסת 25, פרוטוקול מספר 57, 2023-02-14 00:00

משה גפני: אני פותח את ישיבת ועדת הכספים

משה גפני:  על סדר היום הצעת תקנות מס הכנסה (יישום תקן אחיד לדיווח ולבדיקת נאותות של מידע על חשבונות פיננסיים) (תיקון מס' 1), התשפ"ג-2023

רוני יחיאל גנוד: שלום

רוני יחיאל גנוד:  היועץ המשפטי של מינהל הכנסות המדינה

משה גפני: בהצלחה

משה גפני:  אתה החלפת את טלי

רוני יחיאל גנוד: כן

רוני יחיאל גנוד:  בהצלחה גם לטלי

רוני יחיאל גנוד:  מדובר כאן על תיקון של תקנות CRS שאני חושב שהיושב ראש מכיר אותן מצוין התיקון הזה הוא בעקבות ביקורת בין-לאומית שעשו על התקנות בישראל ומצאו כמה פערים בחקיקה

רוני יחיאל גנוד:  הציעו לנו לתקן את הפערים האלה כדי להימנע מכניסה לרשימות שחורות של האיחוד האירופאי וארגונים בין-לאומיים אחרים

רוני יחיאל גנוד:      הבאנו כאן את שני התיקונים העיקריים

רוני יחיאל גנוד:  בתיקון הזה לתקנות הבאנו את שני התיקונים העיקריים שהביקורת דורשת שנעשה

רוני יחיאל גנוד:      התיקון הראשון הוא שמירת מסמכים, חובה של המוסדות הפיננסיים לשמור את המסמכים

משה גפני: היום אין חובה לשמור מסמכים?     

רוני יחיאל גנוד: אין חובה מפורשת מכוח תקנות ה-CRS

רוני יחיאל גנוד:  יש חובה מכוח חוקים אחרים

משה גפני: החוקים במדינת ישראל לא מחייבים שמירת מסמכים?     

רוני יחיאל גנוד: הם מחייבים שמירת מסמכים מכוח חוקים אחרים אבל לצורך תקנות ה-CRS אין חובה מפורשת

משה גפני: לא כל כך הבנתי את זה

משה גפני:  אנחנו סתם איזו מדינה נחשלת שנמצאת בקצה של אסיה? הנאורים נמצאים שם והם אומרים לנו מה לעשות?     

רוני יחיאל גנוד: הם לא אומרים לנו מה לעשות

משה גפני: אנחנו חייבים לשמור מסמכים על פי החוקים שלנו

רוני יחיאל גנוד: נכון

משה גפני: למה זה לא מרצה את האיחוד האירופאי?     

רוני יחיאל גנוד: בגלל ששמירת המסמכים שיש לנו היום לצורכי מס ולצורכי הלבנת הון, עלתה השאלה אם אפשר להשתמש בהם גם לצורכי ביקורת CRS

רוני יחיאל גנוד:  זה דבר אחד

רוני יחיאל גנוד:  הדבר השני, בגלל שהמוסדות הפיננסיים כלולים בהם מוסדות רבים ולגבי רובם המכריע יש הוראה מסוימת של שמירת מסמכים כמו לדוגמה בנקים וחברות ביטוח - - -     

משה גפני: למה אנחנו לא יכולים לכתוב שחובת שמירת המסמכים תחול גם על ה-CRS? למה צריך להמציא משהו חדש?     

רוני יחיאל גנוד: אנחנו לא ממציאים משהו חדש

רוני יחיאל גנוד:  אנחנו בעצם מתקנים את התקנות כדי שיהיו תואמות לתקן עצמו

רוני יחיאל גנוד:  בתקן עצמו יש הוראה של שמירת מסמכים

משה גפני: אתה מבין למה אני נעלב?     

רוני יחיאל גנוד: לא צריך להיעלב אבל אני מבין

משה גפני: יש לנו את החוקים האלה, בסדר, אז נכתוב שזה יחול גם על הנושא הזה

רוני יחיאל גנוד: זה בעצם מה שאנחנו עושים

משה גפני: בסדר, נעלבתי, נמשיך הלאה

שולמית אלוני: אתם מבקשים לעשות את זה עד תום שש שנים

שולמית אלוני:  לפי מה שקראנו - הנוסחים והחומרים באנגלית - עולה שמדובר בחמש שנים

שולמית אלוני:  למה הם מבקשים שש שנים?     

רוני יחיאל גנוד: נכון, הם מבקשים שזה יהיה שוטף

רוני יחיאל גנוד:  כלומר, השנה השוטפת פלוס חמש שנים

משה גפני: אנחנו נאשר את זה רק לחמש שנים

משה גפני:  לא לשש

שולמית אלוני: למה?     

משה גפני: כי אני נעלב

משה גפני:  ביקשו חמש שנים

רוני יחיאל גנוד: שנה שוטפת פלוס חמש שנים

רוני יחיאל גנוד:  הדרך שבה הם מנסחים את התקנות

משה גפני: בסדר, מה הדבר השני?     

רוני יחיאל גנוד: הוראה אנטי תכנונית שקיימת בתקן ולא קיימת בתקנות שלנו

רוני יחיאל גנוד:  היא אומרת שבמצב שבו בעל חשבון או מוסד פיננסי עושה פעולה שמטרתה הימנעות מדיווח, המנהל יוכל לקבוע שניתן להימנע

משה גפני: רק מכאן ואילך

משה גפני:  לא רטרואקטיבית

רוני יחיאל גנוד: כן

משה גפני: מה כן? אמרת כן רפה

רוני יחיאל גנוד: לא

רוני יחיאל גנוד:  אני אמרתי כן רפה כי אני עוד מעט אקריא את הנוסח ואז אתה תגיד שאני סותר

משה גפני: זה לא חל רטרואקטיבית

משה גפני:  אנחנו לא נאשר כאן עכשיו שמוסדות פיננסיים יתחילו לבדוק רטרואקטיבית

משה גפני:  רק מכאן ואילך, מהרגע שזה יאושר, מרגע זה חלה החובה הזאת של תכנון מס ואי תכנון מס

רוני יחיאל גנוד: אני מסכים

רוני יחיאל גנוד:  הנוסח עכשיו הוא לא כזה ולכן נצטרך לשנות

משה גפני: צריך להקריא את זה, נכון?     

רוני יחיאל גנוד: כן

משה גפני: כמה זמן אתה היועץ המשפטי?     

רוני יחיאל גנוד: שבועיים אבל לפני כן הייתי הסגן של טלי במשך ארבע שנים ולפני כן הייתי ברשות המיסים

משה גפני: היא הייתה יועצת משפטית יוצאת מן הכלל

משה גפני:  הוועדה מאחלת לה הצלחה בהמשך דרכה

משה גפני:  באמת היא עשתה עבודה מקצועית וטובה

משה גפני:  אני גם מברך אותך על המינוי החדש ושתצליח

משה גפני:  אנחנו נעמוד לרשותך וכל פעם שיהיו ויכוחים או משהו כזה, זה יהיה ברוח טובה

רוני יחיאל גנוד: אמן

רוני יחיאל גנוד:  אני מקווה שטלי צופה בנו, ואם לא, אני אפנה את תשומת ליבה

רוני יחיאל גנוד: תוקף סמכותי לפי סעיפים 135ג, 135ד ו -243 לפקודת מס הכנסה, לאחר שהתייעצתי עם נגיד בנק ישראל עם יושב ראש רשות ניירות ערך ועם שר השפטים ובאישור ועדת הכספים של הכנסת, אני מתקין תקנות אלה:     

רוני יחיאל גנוד: בתקנות מס הכנסה (יישום תקן אחיד לדיווח ולבדיקת נאותות של מידע על חשבונות פיננסיים), התשע"ט-2019, בתקנה 10, אחרי תקנת משנה (יא) יבוא:     "(יב) מוסד פיננסי ישראלי מדווח ישמור תיעוד של הפעולות שנקט לצורך סיווג חשבון לפי תקנות אלה וכל מסמך ששימש אותו לצורך כאמור, לרבות ראיה תיעודית, תיעוד עצמי לגבי יחיד ותיעוד עצמי לגבי ישות (בתקנת משנה זו – המסמכים), עד תום 6 שנים מתום שנת המס האחרונה שלגביה המסמכים נחו צים לשם סיווג החשבון

שולמית אלוני: תסביר את זה

רוני יחיאל גנוד: כמו שאמרתי, מוסד פיננסי ישראלי צריך לשמור את המסמכים שעל בסיסם הוא סיווג את בעל חשבון כתושב חוץ

רוני יחיאל גנוד:  הוא צריך לשמור אותם שש שנים מתום שנת המס בה המסמכים רלוונטיים

רוני יחיאל גנוד:  כלומר, אם הוא סיווג את המסמכים כתושב מדינה מסוימת, כל זמן שהוא מסווג כתושב מדינה מסוימת – הוא צריך לשמור עליהם

רוני יחיאל גנוד:  ברגע שהוא עובר להיות מסווג כתושב מדינה אחרת, הוא צריך מאותו רגע לשמור אותם מתום שנת המס, שש שנים נוספות

משה גפני: מה שאתה אומר שש שנים, זה מכיוון שמדובר גם על השנה העוקבת

משה גפני:  השנה הנוכחית

רוני יחיאל גנוד: נכון

שולמית אלוני: תן דוגמה לתיעוד של פעולות שנקט או ראיה תיעודית, תיעוד עצמי

רוני יחיאל גנוד: כדי לסווג בעל חשבון כתושב מדינה זרה, המצב הפשוט ביותר הוא שהמוסד הפיננסי שואל את בעל החשבון האם אתה תושב מדינה זרה ואז בעל החשבון חותם על איזשהו מסמך שאומר אני תושב מדינה זרה

רוני יחיאל גנוד:  הדבר הזה נקרא תיעוד עצמי

רוני יחיאל גנוד:  את הדבר הזה הוא צריך לשמור כל זמן שהוא באמת מסווג כתושב אותה מדינה זרה

רוני יחיאל גנוד:  לדוגמה, תושב – אני בוחר סתם את צרפת בלי סנטימנט – צרפת, אדם צרפתי מגיע לבנק בישראל או למוסד פיננסי אחר וחותם על הצהרה שהוא צרפתי

רוני יחיאל גנוד:  לאחר תקופה מסוימת הוא פונה לבנק שוב ואומר הוא עכשיו עלה לישראל או הפסיק להיות צרפתי ועכשיו הוא מאיטליה לצורך העניין, ומביא ראיה שהוא באמת איטלקי והבנק מסווג אותו באופן שונה ועכשיו הוא מסווג אותו כאיטלקי – מהרגע שהוא סיווג אותו כאיטלקי, המוסד הפיננסי יצטרך לשמור מתום אותה שנת מס במשך שש שנים נוספות את הראיה שהוא היה צרפתי

רוני יחיאל גנוד:      (יג)	היה למנהל יסוד סביר להניח כי אדם או מוסד פיננסי ישראלי ביצע פעולה, נמנע מביצוע פעולה או שהיה שותף בהסדר, ואחת מהמטרות העיקריות של פעולה, הימנעות או הסדר כאמור היא להימנע מקיום חובה לפי תקנות אלה, רשאי הוא לקבוע כי תחול החובה לפי תקנות אלה כאילו לא בוצעה הפעולה או לא נמנע ביצוע הפעולה או לא נלקח חלק בהסדר, לפי העניין (להלן – הקביעה), ויחולו כל אלה:     אני אעצור ואסביר בקצרה

רוני יחיאל גנוד:  המטרה, כמו שאמרתי בהוראה אנטי תכנונית, המטרה שלה למנוע מצב שבו אדם או מוסד פיננסי נוקטים בפעולה שמטרתה להימנע מדיווח ובמצב כזה, אם מנהל רשות המיסים זיהה שיש כאן איזושהי בעיה, הוא יכול להורות למוסד הפיננסי שיתעלם מהפעולה הזאת

רוני יחיאל גנוד:  חשוב להדגיש שההתעלמות מהפעולה לא אומרת שהפעולה לא תתקיים אלא רק לצורך דיווח, אך ורק לצורך דיווח, המוסד הפיננסי יתעלם מהפעולה הזאת

שולמית אלוני: האם יש כאן איזושהי יכולת לאדם לערער על הקביעה הזאת?     

רוני יחיאל גנוד: כן

רוני יחיאל גנוד:  התשובה היא כן

רוני יחיאל גנוד:  מדובר בהחלטה מינהלית של המנהל וכמו כל החלטה אחרת של המנהל, אפשר לערער עליה כמו על כל החלטה אחרת, כמו למשל החלטה על ניכוי מס במקור, על אישור ניכוי מס במקור, החלטות של תושבות, דברים מהסוג הזה

שולמית אלוני: איפה קבועה האפשרות לערער?     

רוני יחיאל גנוד: היא לא קבועה באופן מפורט

שולמית אלוני: לערער, אתה מתכוון לפנות לבית משפט?     

רוני יחיאל גנוד: כן

רוני יחיאל גנוד:  לפנות לבית משפט

שולמית אלוני: למה לא נכון לתת כאן איזושהי סמכות פנימית?     

רוני יחיאל גנוד: יש הרבה פעולות, קביעות של המנהל

רוני יחיאל גנוד:  המון קביעות של המנהל שאין עליהן דרך מוסדרת

רוני יחיאל גנוד:  כרגע לא הסדירו דרך כזאת למעט לפנות לבית משפט

רוני יחיאל גנוד:  מאחר שמדובר כאן באיזושהי פעולה שהיא אמורה להיות מאוד נדירה, לא מצאנו לנכון לקבוע איזשהו הסדר ספציפי מיוחד לערעור על הדבר הזה

שולמית אלוני: מה קיים מבחינת הדין הבין-לאומי או מבחינת מה שקבוע באמנות?     

רוני יחיאל גנוד: בדין הבין-לאומי בהקשר של ה-CRS, כל הנושא הזה של הודעה ללקוח או ערעור על הודעה ללקוח, זה משהו שהוא מאוד ייחודי למדינת ישראל

רוני יחיאל גנוד:  בעולם אין דבר כזה

רוני יחיאל גנוד:  כלומר, לא מודיעים ללקוח שהולכים לדווח עליו ואם מודיעים, זה משהו שהוא חד צדדי

רוני יחיאל גנוד:  המוסד הפיננסי מדווח

רוני יחיאל גנוד:  אני מזכיר שה-CRS לא יוצר חבות במס

רוני יחיאל גנוד:  כלומר, מדווחים עליו אם חס וחלילה מבחינתו המדינה הזרה קובעת שהוא חייב במס, אז היא מתדיינת מולו כמו כל הליך שומה אחר

רוני יחיאל גנוד:  לכן זה משהו שבזמנו הוועדה והיושב ראש הנוכחי שהיה גם אז יושב ראש התעקשו על המודל שלנו היום שהוא כולל בתוכו איזשהו מנגנון ערעור על החלטות של תושבות

רוני יחיאל גנוד:  לכן זה קיים בהקשר של התושבות אבל כאן בגלל שמדובר בהחלטה של המנהל, חשבנו שלא נכון לעשות עוד פעם מנגנון מורכב ומסובך, בדומה להחלטות אחרות

רוני יחיאל גנוד:  החלטת ניכוי במקו זאת החלטה שהמנהל מוציא כל יום עשרות, אם לא מאות פעמים

שולמית אלוני: כן, רק יש הבדל בין ניכוי במקור לבין החלטה שבסוף משפיעה על החבות שלך

רוני יחיאל גנוד: ניכוי במקור משפיע על החבות לא פחות מזה

רוני יחיאל גנוד:  כמו שאמרתי, זה לא משפיע על החבות שלי במס

רוני יחיאל גנוד:  אם הלקוח חייב במס, הוא חייב במס גם אם דיווחו עליו וגם אם לא

רוני יחיאל גנוד:  אם הלקוח לא חייב במס, הוא לא חייב במס גם אם דיווחו עליו וגם אם לא דיווחו עליו

רוני יחיאל גנוד:  אין כאן השפעה על החבות

שולמית אלוני: הדיווח יכול להביא לזה שתיווצר חבות בשל דיווח

רוני יחיאל גנוד: נכון, אבל אם הוא חייב במס – לא נגרם שום נזק

רוני יחיאל גנוד:  זה המנגנון

רוני יחיאל גנוד:      אני אמשיך

רוני יחיאל גנוד: המוסד הפיננסי הישראלי המדווח יודיע, בדרך הקבועה בתקנה 7(ג), על הקביעה ופרטיה לאדם שלגביו היא מתייחסת בתוך 30 ימים מיום שהמנהל הודיע לו על הקביעה

רוני יחיאל גנוד:      כאן חשוב לי להגיד שתקנה 7(ג) מדברת על הדרך שבה המוסד הפיננסי מודיע ללקוח באמצעות דואר אלקטרוני או כתובת שיש אצלו

רוני יחיאל גנוד:  בעצם יש שם משהו שמוסדר ורצינו שזה יהיה ברור איך המוסד הפיננסי יודיע ולכן התייחסנו ספציפית לסעיף 7(ג) ו לא לכל סעיף 7 שמדבר גם על ערעור על קביעת תושב זר של המוסד הפיננסי שלא רלוונטי כאן

רוני יחיאל גנוד: תקנה 6(א) היא תקנה שאומרת מה בעצם צריך איך ומה צריך לדווח על בעל חשבון

רוני יחיאל גנוד:  אם המנהל קבע שצריך להתעלם מהפעולה, הוא צריך להגיש את הדיווח בהתאם למה שקבוע בתקנה הזאת

רוני יחיאל גנוד: תקנה 10(יב) לתקנות העיקריות – זאת התקנה שמדברת על שמירת המסמכים - כנוסחה בתקנה 1 לתקנות אלה, תחול על מסמכים כמשמעותם בתקנה 10(יב) האמורה, שהיו בידי מוסד הפיננסי ביום תחילתן של תקנות אלה או לאחריו

רוני יחיאל גנוד:      זה אומר שאין כאן רטרואקטיביות, שהמוסד הפיננסי יצטרך לשמור על המסמכים שהוא יאסוף מיום התחולה והלאה והמסמכים שנמצאים אצלו ביום התחולה

רוני יחיאל גנוד:  כלומר, מה שהוא אסף עד יום התחולה ונמצא אצלו ביום התחולה, הוא יצטרך לשמור עליו ותחול החובה לגבי זה

שולמית אלוני: את סעיף קטן (ב) אנחנו בעצם מורידים

רוני יחיאל גנוד: סעיף קטן (ב), בעקבות הערת היושב ראש, מוחקים אותו

שולמית אלוני: אגב, ראינו שהוא לא היה במקור, בטיוטת התקנות שהפצתם לציבור

שולמית אלוני:  למה הוא לא היה?     

רוני יחיאל גנוד: הוא לא היה כי לא עמדנו על הנקודה הזאת בשלב הזה

רוני יחיאל גנוד:  בהמשך להערות הציבור והערות גורמי ממשלה אחרים חשבנו שנכון להכניס אותו

שולמית אלוני: אבל קיבלתם הערה ספציפית בנוגע לעניין הזה

רוני יחיאל גנוד:  מהציבור

שולמית אלוני: כן

רוני יחיאל גנוד: למיטב זיכרוני, לא

שולמית אלוני: אם כן, סעיף קטן (ב) נמחק

רוני יחיאל גנוד: כן

משה גפני: נמחק

רוני יחיאל גנוד: אני רק אומר שבהקשר הזה אנחנו מתואמים - גם על הנוסח הנוכחי - עם איגוד בנקים ולשכת רואי חשבון ולא קיבלנו הערות על הנקודה הזאת

שולמית אלוני: סעיף קטן (א) צריך יהיה לתקן ניסוחי כך שלא ייקרא סעיף קטן (א)

שולמית אלוני:  המשמעות היא לגבי תקנה 10(יג) שבעצם היא תחול לגבי פעולה מיום פרסום ברשומות ואילך

רוני יחיאל גנוד: נכון

משה גפני: מי בעד אישור תקנות מס הכנסה (יישום תקן אחיד לדיווח ולבדיקת נאותות של מידע על חשבונות פיננסיים) (תיקון מס' 1), התשפ"ג-2023 לאחר שהורדנו את סעיף 2(ב) שמדב על רטרואקטיביות? מי נגד? מי נמנע?     

משה גפני: אושר     

משה גפני: התקנות אושרו

משה גפני:      תודה רבה לכם